দেশের প্রোথিতযশা ইসলামী বিশেষজ্ঞ ও আলেমরা এর তীব্র প্রতিবাদ করেছেন এবং এর জবাব দিয়েছেন। আমার মনে হয় তার অজ্ঞতা ও মিথ্যাচার প্রমাণের জন্য বড় কোনও দলিলের প্রয়োজন নেই। আমাদের দেশের মুসলিম পরিবারের অনেক শিশুও জানে যে, ইসলামপূর্ব জাহেলী যুগে মূর্তিপূজকরা পবিত্র কাবা শরীফে ৩৬০টি মূর্তি স্থাপন করেছিল। তাদের স্বতন্ত্র নাম ছিল এবং এই মূর্তিগুলোর মধ্যে যাদেরকে তারা বড়, মেঝো ও ছোট নেতা হিসাবে পূজা করতো তাদের নাম ছিল যথাক্রমে লা’ত, মানত ও উজ্জা। আল্লাহ তায়ালার গুণবাচক ৯৯ নামের মধ্যে এর কোনটিই নেই।